AZ INFORMATIKAI RENDSZER ÜZEMELTETÉSI SZABÁLYZATA

(SZMSZ 10. sz. melléklete)

(Aktualizálva 2013. 01.01.)

1. A szabályzat célja

A könyvtár irodatechnikai és informatikai berendezései, valamint azokon futó szoftverek (továbbiakban: eszközök) használatát, működtetését szabályozni.

A könyvtárban üzemelő számítógépeken különböző felhasználói programok működnek, amelyek a könyvtár által vásárolt licencjoggal rendelkeznek, így, minden számítógépen csak jogtiszta programok lehetnek.

A felhasználói programok helyes működésének biztosítása a könyvtárvezető feladata.

Verzió cseréket, frissítéseket, programok telepítését csak a könyvtár vezetője, illetve az általa hardware és software felügyelettel megbízott személy végezheti.

2. Eszközök

A szabályzat alkalmazása tekintetében eszköznek tekintendõk a:

számítógépek

a számítógép perifériák (pl. egér, nyomtató, scanner, vonalkód-leolvasó, stb.)

a számítógép hálózat

az irodatechnikai berendezések (pl. fénymásoló, telefon)

a számítógépeken futó szoftverek

a fenti berendezésekhez, szoftverekhez tartozó dokumentációk

az adathordozók

Az eszközök pontos jegyzékét az intézményegység leltára tartalmazza. A felhasználók által használható eszközök meghatározása a felhasználói jogosultság alapján történik.

Az eszközök kezelése, használata során be kell tartani az alábbiakat:

Minden olyan elõírást, mely az eszköz kezelési útmutatójában szerepel.

A szoftverek, dokumentumok használata, létrehozása során a szerzõi jogokra vonatkozó jogszabályokat.

A munka és tûzvédelmi elõírásokat, szabályokat.

Tilos az eszközök közelében enni, inni, dohányozni.

Tilos az eszközöket és azok részeit áthelyezni, burkolatukat, csatlakozásaikat megbontani.

Tilos a számítógépekre szoftvert telepíteni, illetve engedély nélkül letörölni.

Elektromos meghibásodás, pl. zárlat gyanúja esetén az eszközt áramtalanítani kell. Ha a meghibásodás az elektromos hálózatában keletkezik, úgy az egész könyvtárat áramtalanítani kell a fõkapcsolóval.

A használható eszközök körének meghatározása a felhasználói jogosultság kiadásával párhuzamosan történik.

3. Jogosultságok

Az eszközök használatának módját a felhasználói jogosultság szabályozza. A minimum jogosultsági szint mindenkit megillet aki a könyvtárban regisztrálta magát, vagy az intézménnyel munkavállalói jogviszonyban áll. Esetenként más személyeknek is jogosultság adható. A további jogosultsági szinteket a minimum szint kiegészítéseként kell értelmezni.

Szint:	Jogosultak:	Jogok:
Minimum	Regisztrált könyvtárhasználók, az intézmény dolgozói, oktatásban résztvevők	Felhasználói üzemmódban, munkához szükséges adatok elérése az MS Office használatával, Internet, multimédia használat, nyomtatás, szkennelés, játék
Alap	Könyvtáros	Speciális jogok, pl. jelszavas belépés a könyvtárkezelői rendszerrel kapcsolatos feladatok ellátásához, adattárakhoz, adatbázisokhoz, fénymásoló, telefon használat
Rendszergazda	Az intézményegység vezetője, és a könyvtár HW, SW felügyelettel meg-bízott képviselője	Korlátlan jog

4. A számítógépek használatára vonatkozó üzemeltetési szabályok:

1. Kizárólag könyvtári dolgozók használatában levő informatikai eszközök:

az irodában és a kölcsönző pultnál elhelyezett számítógépek és perifériáik.

Ezeknek a gépeknek az üzemszerű használatáért mindig az a dolgozó felelős aki, az aktuális műszakban használja: a számítógépek ki-és bekapcsolása, be- és kijelentkezés, a felhasználói programok helyes, előírásszerű betartása stb.

A számítógépen történő munka végeztével, illetve munkaidő végén köteles a számítógép kikapcsolt állapotát, illetve e felhasználói programokból való kijelentkezést ellenőrizni.

2. Nyilvános használatú informatikai eszközök:

az olvasóteremben, és az internet-és PC övezetben nyilvános használatra elhelyezett - leggyakrabban olvasók által használt – számítógépek és perifériáik.

Ezen számítógépeknek, nyomtatóknak a könyvtár nyitva tartási idejében bekapcsolt állapotban kell lenniük.

2.1 Az adott műszakban dolgozó könyvtáros feladata

a számítógépek nyitva tartási idő kezdetére történő bekapcsolása, zárás utáni kikapcsolása.

a nyilvános terekben elhelyezett eszközök feladatnak megfelelő működésének ellenőrzése

az eszközök kezelési használatának szükség szerint segítése

2.2 A felhasználók a nyilvános eszközök, a számítógépes hálózat szolgáltatásait

regisztrációval, és csak felhasználói üzemmódban vehetik igénybe

A könyvtárhasználók internethasználatát külön szabályzat tartalmazza

5. Adatkezelés, adatvédelem

Minden felhasználó köteles a biztonságos adatkezelésre vonatkozó általános és helyi elõírások betartására.

A felhasználók a rendelkezésre álló eszközökkel kötelesek lemezeiket ellenõrizni, és megakadályozni a számítógép vírusok terjedését.

A felhasználók adatai az eszközök meghibásodása vagy bármely más okból megsérülhetnek. Az ebbõl származó károkért az intézményegység felelõsséget nem vállal.

A könyvtárban kialakított számítógépes hálózat zökkenőmentes működésének biztosítása érdekében az informatikai eszközöket e szabályzat szerint kell használni és kezelni.

Boros András

könyvtárvezető